Tronbopenia

Tronbopenia edo tronbozitopenia odoleko plaketen gutxitzearen ondorioz sortutako asaldura da.

Gizaki osasuntsu batean plaketen kopurua 150.000-450.000/mm3 da. Tronbopenia dago kopuru hori 100.000/mm3-tik behera dagoenean.

Plaketen funtzio nagusia odolaren galera ekiditean datza, odolaren gatzapena edo koagulazioa errazten dutelako. Plaketen kopurua oso txikia denean odoljarioak maiz agertzen dira.

Tronbopenia hezur-muinak plaketa gutxi ekoizten duelako sor daiteke, edo ekoizpena normala eduki arren sortutako plaketak azkar desagertzen direlako  MedLine Plus, Trombocitopenia

Asaldura honek askotan ez du sintomarik eragiten, eta errutinazko odol-analisi batean antzematen da (batez ere plaketen kopurua 75.000-100.000/mm3 bitarteko balioetan dagoenean). Balio txikiagoek honako sintoma hauek eragin ohi dituzte: hematomak, sudur eta hortzoien odoljarioak, hematuria, petekiak eta nekea.

Tronbopeniaren atzean hainbat eragile egon daitezke, garrantzitsuenak hauek izanik:

 botika batzuk hartzea
 gibeleko zirrosia
 hezur-muinaren asaldurak (leuzemia, adibidez)
 plaketak sunsitzen dituen gaitz autoimmune bat
 anemia kaltegarria

Tratamenduak gaitzaren jatorriari aurre egin behar dio asaldura hematologikoa hobetu ahal izateko. Kasu larrienetan plaketen transfusioak burutzen dira.

 Erreferentziak 

 Kanpo estekak 

Kategoria:Gaixotasun hematologikoak
Kategoria:Zantzu medikoak
Kategoria:Greziar jatorriko hitzak
Kategoria:Medikuntza-terminologia